ArabovMK/tajik-wikipedia-corpus huggingface dataset:
Бӯрулу

Бӯрулу (Бөрүлү) — деҳа (овул) дар ҳайати ҳавзаи деҳот (деҳистон)-и Тош-Булоқи ноҳияи Соқулуқ -и вилояти Чуй, Ҷумҳурии Қирғизистон. Аҳолӣ — 446 нафар дар соли 2024.
Бӯрё

Бӯрё ро — устоҳои бурёбоф ё ҳасирбоф аз чӯби шикастаи най мебофанд. Дар замонҳои пеш бурё яке аз ашёи муҳим рӯзгор буд, ки онро ба фарши хона барои нам накашидани гилем, қолину палос аз таги онҳо паҳн мекарданд. Дар гузашта бурёкӯбон дар шакли ҳашари бӯрёкӯбӣ барпо мешуд. Соҳиби хона якчанд дӯстон ва наздиконро дар рӯзи муайян ба хонаи нав даъват мекард. Онҳо ба фарши хонаҳо бурё андохта, аз болояш гилему палосро паҳн карда, аз болояш бо пой мекӯфтаанд, то ки ҳама ҷойи гилему бӯрё ҳамвор шавад. Аз хонаи куҳна ба нав асбобу анҷоми рӯзгорро мекашониданд, дар тартибу ҷобаҷогузории онҳо кумак мерасониданд ва пас итмоми ин корҳо ба сари дастурхони зиёфат менишастанд. Тибқи боварҳои мардум, бурёкӯбон дар рӯзҳои душанбе, панҷшанбе ва махсусан, ҷумъа бахосият шумурда мешуд. Дар Мастчоҳи кӯҳӣ бӯрёкӯбонро "устоҷавобтиён" низ меноманд. Дар ин рӯз соҳибхона устоеро, ки ҳамон хонаро сохтааст, махсус даъват карда, зиёфат медиҳад. Пас аз зиёфат соҳибхона музди кори усторо пардохт намуда, аз мӯйсафедон дуо мегирад. Рӯзи бурёкӯбон хешу ҳамсояҳо ҳама бо худ туҳфа, ё ягон хел таом меоварданд ва навхонадоронро табрик менамуданд. Ҳатто шахсоне, ки бо соҳибхона қаҳрию ногап буданд, дар ин рӯз бо миёнравии калонсолон ба маърака омада, соҳибхонаро муборакбод мегуфтанд. Чунин анъанаи табрик намудан барои ҳама ҳатмӣ буд.. низ Заргарӣ.
Иброҳими Тамғочхон

Иброҳими Тамғочхон, Иброҳим ибни Наср — намояндаи хонадони Қарахониён, писари Наср ибни Алӣ, хони Мовароуннаҳр. Зиндагинома Дар маъхазҳои таърихӣ номи ӯ Абуисҳоқ Иброҳим ибни Насри Бӯритегин ва лақаби пуррааш дар сиккаҳои Самарқанду Бухоро "Имоду-д-давла ва тоҷу-л-мила, сайфу халифати-л-Лоҳ Тамғочхон Иброҳим" сабт шудааст. Иброҳими Тамғочхон дар ҷавониаш лақаби Бӯритегин ва мулки хурд дошта, чанд муддат ба дасти писарони Алитегин асир афтода буд. Солҳои аз асорат фирор карда, аввал ба Хуҷанд, баъд назди бародараш ба Ӯзганд рафт, вале бо вай муросо карда натавонист. Соли 1038 Иброҳими Тамғочхон аз ҳисоби қавми туркҳои ганҷина сипоҳи сеҳазора ташкил карда, ба Хутталону Вахш ҳуҷум ва мавзеъҳои он ҷоро то атрофи Ҳулбук ишғол кард. Ҳангоми ҳаракати Иброҳими Тамғочхон ба самти Фархор сипоҳиёни султон Масъуди Ғазнавӣ ӯро аз Хутталон хориҷ карданд. Бори дигар Масъуди Ғазнавӣ шахсан ба муқобили лашкар кашида, дар наздикии Тирмиз мақом кард. Дар Шумон Масъуд аз афзоиши таҳдиди ҳуҷуми Салҷуқиён ба навоҳии Хуросон огоҳ шуда, ба тохтутози баъдии Иброҳими Тамғочхон дар Мовароуннаҳр тан дод. Мувофиқи баъзе маълумоти дигар Масъуди Ғазнавӣ ҳукумати Чағониёнро ба Иброҳими Тамғочхон вогузор карда, ӯро ба муборизаи зидди Қарахониёни Мовароуннаҳр (писарони Алитегин) таҳрик кард. Иброҳими Тамғочхон то соли 1041 тамоми мулкҳои Мовароуннаҳрро аз тасарруфи писарони Алитегин озод карда, соҳиби унвони шуҳратноки "Тамғоч Буғрохон" ва "Муайиду-л-адл" шуд. Иброҳими Тамғочхон давлати Қарахониёни Шарқиро эътироф накарда, дар Мовароуннаҳр ҳукумати мустақили Қарахониёни Ғарбиро ташкил дод, ки марказаш Самарқанд буд. Дар аҳди Иброҳими Тамғочхон то андозае амнияту оромиши мардум таъмин гардид. Ҳамзамон Иброҳими Тамғочхон барои муттамаркизонидани ҳукумат ва танзими бозаргонӣ дар Мовароуннаҳр тадбирҳо анҷом дод. Чунончи, дар Фарғона дирҳамҳои сурбу мисиро аз муомилот бароварда, сиккаҳои нуқрагӣ ва мисиро ҷорӣ кард. Иброҳими Тамғочхон соли 1068 фалаҷ шуд ва ба ҷойи ӯ писараш Шамсулмулк Наср ҳоким гардид.
Бӯрхок

Бӯрхок — як навъи хок. Бӯрхок дар беша ва биёбону дашт (нимбиёбон) паҳн шудааст. Бӯрхоки бешаи паҳнбарг (баъзан коҷзор) дар шароити гармӣ ва нами муътадил аз ҷинсҳои таркибашон гуногун ҳосил мешавад. Маъмулан, бо ранги бӯр ва ғурӯшанокияш фарқ мекунад. Дар буриши амудӣ Бӯрхоки беша ба қабатҳои пӯсида А0 (2–5 см), порухок А1 (15–20 см, баъзан то 30 см) ва гил В (аз 15 то 40 см) ҷудо мешавад. Қабати порухок аз ҳама зиёд (6–60%) аст. Туршии Бӯрхоки беша ба мавқеи ҷуғрофиёии он вобастагӣ дорад. Туршии Бӯрхок дар ноҳияҳои ҷанубӣ, маъмулан, зиёдтар аст. Бӯрхоки беша асосан дар қисмҳои ғарбӣ ва марказии Аврупо, Хитой, Корея, Қрим, Қафқоз, Шарқи Дур мавҷуд аст. Дар Бӯрхоки беша тамоку, ток, чой ва ғ. мепарваранд. Барои хоҷагиҳои ҷангал низ аҳаммияти бузург дорад. Бӯрхоки нимбиёбон хоки карбонатӣ буда, порухоки кам (1,5–2,5%) дорад. Аз набототи биёбон (асосан аз дармана) дар шароити хунукии муътадил ва иқлими хушк ҳосил мешавад. Дар буриши амудӣ ба қабатҳои болоӣ (хоки пӯсида), мобайнӣ (хоки ковоки серкулӯх) ва поёнӣ (хоки серкулӯхи шӯрча) ҷудо мешавад. Бо зиёд шудани умқи қабат миқдори карбонатҳо зиёд мегардад. Б.-и нимбиёбон минтақаи ҷудогона аст. Тоҷикистон бӯрхоки хокистарранги биёбонию даштӣ доррад, ки он дар иқлими гарму хушк ҳосил шудааст. Бӯрхоки хокистарранги регзор бештар дар водии д-ҳои Сир, Ому, поёноби д-ҳои Вахш ва Кофарниҳон дучор меояд. Бӯрхоки хокистарранги санглохро дар баромадгоҳи сой ва дараҳо (дар водиҳои Фарғона, Кофарниҳон, Вахш ва ғайра) дидан мумкин аст. Бӯрхоки нимбиёбон чун чарогоҳ истифода мешавад. Адабиёт.
Бӯсалик

Бӯсалик 1) мақоми сеюм дар силсилаи "Дувоздаҳмақом" (асрҳои 12–17 – ибтидои садаи). Таркиби овозиаш аз 4 бонг (октаваи комил) иборат аст. Аз нағма (парда)-и 5-ум оғоз меёбад. Таркиби пардавиаш аз нағмаи аввали "Наврӯзи Асл" оғоз ёфта, дар "Гавашт"-у "Дугоҳ" сайр мекунад ва дар "Мағлуб" сокит мешавад. Таркиби қаторовозҳои Бӯсаликро дар пардаҳои сози уд мусиқидонони тоҷику форс ба тариқи зайл истихроҷ намудаанд: А + Б + Ҳ + Ҳ + йб + йҳ + Йҳ Б– Т – Т – Б –Т – ТТ 0 + 90 + 294 + 498+ 588 + 792 + 996 + 1200 201 90 201 201 90 201 201 Гӯё Бӯсаликро аз садои шер бардошта, бо бурҷи Саратон мувофиқ сохтаанд. Бинобар тавсифи манобеи мусиқӣ Бӯсалик аз ҷиҳати хусусияти оҳангӣ муассир ва таскинбахш будааст. Онро инчунин барои оромӣ бахшидани бемориҳои рӯҳӣ ва ром кардани ҳайвоноти ваҳшию парандагон истифода мебурдаанд. Дар "Дувоздаҳмақом" Бӯслик ба овозаи "Наврӯз" мансуб буда, шуъбаҳои "Наврӯзи Сабо", "Аширон" ва гӯшаҳои "Дугоҳи Аҷам", "Муҳсинӣ", "Ҳиҷози Бузург" ва "Рубоби Панҷгоҳ"-ро дар бар мегирад. Зарбҳо (усулҳо)-и "Рамали Тавил" ва "Чанбар" хосси Бӯсаликанд) бо номи Бӯсалик ҳоло оҳанге вуҷуд дорад, ки онро рубобии моҳир Ё. Бободӯстов ба қартаи граммофон ва навори магнитофон сабт кардааст. Дар силсилаи "Шашмақом" амал надорад ва шояд тағйири ном карда бошад. Адабиёт.
Бӯрёбоф (деҳа, н. Рӯдакӣ)

Бӯрёбоф — деҳа дар ҷамоати Деҳоти Сарикиштии ноҳияи Рӯдакӣ. Аз Бӯрёбоф то маркази ҷамоат 2 км, то маркази ноҳия 16 км. Аҳолиаш 1526 нафар, тоҷикон.
Бӯстон

"Бӯстони Саъдӣ" ё "Саъдинома" — нахустин асари Саъдӣ, ки ба сурати назм таълиф шудааст. Ӯ ин асарро замоне, ки дар сафар буд, суруда ва ҳангоми бозгашт ба Шероз онро ба дӯстонаш арза кардааст. Ин асар дар қолаби маснавӣ ва дар баҳри мутақориб суруда шуда ва аз назари қолаб ва вазни шеърӣ ҳамосӣ аст, ҳарчанд ки аз назар муҳтаво ба ахлоқу тарбият ва сиёсату иҷтимоъиёт пардохтааст. Ин китоб дар соли шашсаду панҷоҳу панҷ суруда шудааст: Ба рӯз ҳумоюну соли саид, Ба таърихи фаррух миёни ду ид. Зи шашсад фузун буд панҷоҳу панҷ, Ки пур даршуд ин номбардор ганҷ. "Бӯстон" даҳ боб дорад, ҳар боб ба мавзӯъе рабт дорад. Ин китоб ба интихоби нашрияи " " ҷузви 100 китоби бартари таърихи башарият баргузида шудааст.
Бӯстондеҳ (ноҳияи Ёвон)

Бӯстондеҳ (то соли 2024 — Бӯстон-1 1) — деҳа дар ҷамоати деҳоти Гулсара Юсуфоваи ноҳияи Ёвон. Аз деҳа то маркази ноҳия 8 км; роҳ автомобилгард. Аҳолиаш 1321 нафар. Деҳа бунгоҳи тиббӣ, 2 нуқтаи савдои хусусӣ дорад. Соҳаҳои асосии хоҷагӣ: пахтакорӣ, сабзавоткорӣ ва боғдорӣ. Заминҳо аз дарёи Вахш обёрӣ мешаванд.
Бӯса

Бӯса ё бӯсидан - тамоси лаб бо ҷойи дигар аст, ки маъмулан барои ибрози муҳаббат, нишон додани эҳтиром ва ё ба унвони салом ва худоҳофизӣ истифода мешавад. Бӯсидан метавонад барои нишон додани равобити эҳсосӣ ва ё ҷинсӣ истифода гардад. Бӯсаи ба таври куллӣ яке аз роиҷтарини равишҳои иброз ишқ ва муҳаббат аст. Бӯс ва мӯч луғати дигари ҳастанд, ки барои ин рафтор ба кор мераванд. Зистшиносӣ Инсоншиносон ҳанӯз ба як иттифоқи назар ба мавриди инки оё амали бӯсидан ёд гирифтанӣ мебошад ё ғаризӣ, нарасидаанд. Ин амал мумкин аст бо амали тамиз кардан ки дар байни бархе ҳайвонот дида мешавад иртибот дошта бошад. Бӯсидан ин имконро медиҳад, ки завҷаҳои эҳтимолӣ (ки интизор меравад бо ҳам зиндагии муштарак дошта бошанд) аломатдиҳандаҳои кимиёии бадани якдигар мавсум ба ферменро дарёфт кунанд, ин модда барои созгории зиистшиносон мебошад 1. Нигорхона Нигаред.
Гулбоғ (ноҳияи Ёвон)

Гулбоғ (то соли 2024 — Бӯстон-2 1) — деҳа дар ҷамоати деҳоти Гулсара Юсуфоваи ноҳияи Ёвон. Аз деҳа то маркази ноҳия 7 км; роҳ автомобилгард. Аҳолиаш 2658 нафар. Мактаби таҳсилоти миёнаи умумӣ, маркази саломатӣ, 2 нуқтаи савдои хусусӣ дорад. Соҳаҳои асосии хоҷагӣ: пахтакорӣ, чорводорӣ ва сабзавоткорӣ. Заминҳо аз дарёи Вахш ба воситаи наҳри Р – 2 – 1 обёрӣ мешаванд.
Бӯстон (гулбоғ)

Гулбоғи "Бӯстон" - дар ноҳияи Исмоили Сомонии шаҳри Душанбе, дар маркази пойтахт дар паси чойхонаи "Роҳат" воқеъ аст. Гулбоғи "Бӯстон" дар ибтидо ҳамчун "Гулбоғи ба номи М. Фрунзе" солҳои 1930-ӯм бунёд ёфтааст. Гулбоғ дорои гулгашт дарахту гулбута ва курсиву фаввора (архитектор Б.А. Зуҳурдинов) мебошад. Пештар гулгашти асосии он ба театри тобистонаи "Театри абз" пайваст буд. Масоҳати гулбоғ 3 га ташкил мекард. Дар охири солҳои 1980-ӯм дар паҳлӯи рости гулбоғи "Бӯстон" бинои собиқ КМ ҲК Тоҷикистон (ҳоло Қасри президент) сохта шуд, аз он сабаб масоҳати он хурдтар шудааст. Дар охири солҳои 1990 -ӯм гулбоғ номи ҳозираашро гирифтааст.
Бӯстон (деҳа, н. Ваҳдат)

Бӯстон — деҳа дар ҷамоати деҳоти Чорсӯи ноҳияи Ваҳдат. Аз Бӯстон то маркази шаҳр 40 км. Аҳолиаш 117 нафар, тоҷикон.
Бӯстон (деҳа, н. Ҳисор)

Бӯстон — деҳа дар ҷамоати деҳоти Ҳисори ноҳияи Ҳисор. Аз Бӯстон то маркази ҷамоат 3 км, то маркази ноҳия 9 км. Аҳолиаш 463 нафар 1, тоҷикон. Таърих Солҳои 30 асри ХХ дар ин мавзеъ фермаи гову хачирпарварӣ вуҷуд дошт. Ҳамон вақт ин ҷоро Ҷангал мегуфтанд. Соли 1950 ба ин макон аз деҳаҳои Мингичар ва Тахии ноҳияи Рӯдакӣ чанд кас муҳоҷир шуда омаданд. Солҳои 1980 деҳа номи Гулистонро гирифт. Соли 1996 бо Қарори Шӯрои Олии ҶТ деҳаро Бӯстон ном карданд. Ин мавзеъ дар қадим шаҳрча будааст, тангаҳои замони кушонӣ ва сафолпораҳои тасодуфан ёфтшуда аз таърихи қадима доштани Бӯстон далолат мекунанд, инчунин аз тарафи аҳолӣ 2 ғор ёфт шудааст, ки ҷойи ибодати зардуштиҳо будааст, истадон ва устухонҳои ғор ба давраи кушониён тааллуқ доштаанд. Охунди Зиёдулло яке аз мардони донишманд ва зиндадил буда, китобхонаи шахсӣ дошт, боғчаи назди ҳавлияш бо гулу гиёҳҳои шифобахш манзараи дилфиреби биҳиштосоро мемонд. Ҳофизи мардумӣ Муҳаммадсаид Аҳмадзода аксарияти маснавию ғазалҳои интихобнамудаи ӯро месароид 2. Иқтисод Дорои масҷид, бунгоҳи тиббӣ ва 1 хоҷагии ёрирасони деҳқонӣ мебошад. Фарзандони сокинони русто ба мактаби 87-уми деҳаи Ҳуснобод рафта, дарс мегиранд.
Бӯстон (деҳа, н. Абдураҳмони Ҷомӣ)

Бӯстон — деҳа дар ҷамоати деҳоти Дӯстии ноҳияи Абдураҳмони Ҷомӣ. Аз Бӯстон то маркази ҷамоат 8 км, то маркази ноҳия 17 км. Аҳолиаш 2051 нафар, тоҷикон.
Бӯстон (деҳа, н. Балхӣ)

Бӯстон — деҳа тобеъи шаҳраки Орзуи ноҳияи Ҷалолиддин Балхӣ. Аз Бӯстон то маркази шаҳрак 4 км, то маркази ноҳия 25 км; роҳ асфалтпӯш. Мардум Аҳолиаш 4338 нафар, тоҷикон. Бӯстон солҳои таъсис ёфта, мардумаш аз Бадахшон ва минтақаи Хатлон кӯчида, деҳаро обод кардаанд. Иқтисод Мактабҳоии таҳсилоти умумии ибтидоӣ ва таҳсилоти миёнаи умумӣ, 8 нуқтаи савдои хусусӣ, бунгоҳи тиббӣ, масҷиди панҷвақта дорад. Соҳаҳои асосии хоҷагӣ: пахтакорӣ, сабзавоткорӣ, чорводорӣ ва ғаллакорӣ. Заминҳо аз наҳри Гулистон обёрӣ мешаванд. Ҳоло дар ҳудуди Бӯстон 45 хоҷагии хурди деҳқонӣ мавҷуд аст.
Бӯстон (деҳа, н. Кӯшониён)

Бӯстон — деҳа (то соли 2013 Коммунизм), деҳа дар ҷамоати деҳоти Навбаҳори ноҳияи Кушониён. Аз Бӯстон то маркази ноҳия 8 км; роҳ асфалтпӯш. Аҳолиаш 1042 нафар. Мактаби таҳсилоти миёнаи умумӣ, 2 нуқтаи савдои хусусӣ, бунгоҳи тиббӣ, 2 масҷиди панҷвақта дорад. Соҳаҳои асосии хоҷагӣ: пахтакорӣ, сабзавоткорӣ, пилапарварӣ, чорводорӣ ва ғаллакорӣ. Заминҳо ба воситаи наҳр аз дарёи Вахш обёрӣ мешаванд. Мардуми Бӯстон солҳои 20 аз Балҷувон, Сари Хосор, Кангурт ва Рашт кӯчида омадаанд. Ҳоло дар ҳудуди Бӯстон 11 хоҷагии хурди деҳқонӣ ва хоҷагии деҳқонии ба номи Ятим Барот мавҷуд аст.
Бӯстон (деҳа, н. Вахш)

Бӯстон — деҳа дар ҷамоати деҳоти 20-солагии Истиқлолияти Тоҷикистони ноҳияи Вахш. Аз Б. то маркази ноҳия 6 км; роҳ автомобилгард. Аҳолиаш 1538 нафар. Деҳа мактаб надорад. Талабагон дар мактаби таҳсилоти умумии асосии деҳаи Ҳаёти Нав таҳсил мекунанд. Б. бунгоҳи тиббӣ, нуқтаи савдои хусусӣ дорад. Соҳаҳои асосии хоҷагӣ: пахтакорӣ, сабзавоткорӣ, ғаллакорӣ ва боғу токдорӣ. Заминҳо аз дарёи Вахш ба воситаи наҳр обёрӣ мешаванд. Дар ҳудуди Б. 30 хоҷагии деҳқонии инфиродӣ, хоҷагии деҳқонии "Бӯстон" ва хоҷагии тухмипарварии "Кӯлоб" мавҷуд аст. Деҳа то соли 1985 як теппаи баланди ноободе буда, бо ташаббуси собиқ раиси к-зи "Москва" Саломов Абдулаҳад обод гардид ва Б. ном гирифт.
Бӯстон (деҳа, н. Дӯстӣ)

Бӯстон (деҳа, н. Дӯстӣ) (собиқ Донашикан) — деҳа дар деҳоти Нури Вахши ноҳияи Дӯстӣ. Аз Бӯстон то маркази ноҳия 25 км; роҳ автомобилгард. Аҳолиаш 2956 нафар. Мактаби таҳсилоти умумии асосӣ, бунгоҳи тиббӣ, масҷиди панҷвақта дорад. Соҳаҳои асосии хоҷагӣ: пахтакорӣ, боғдорӣ, чорводорӣ ва сабзавоткорӣ. Заминҳо аз дарёи Вахш ба воситаи насосҳои обкаш обёрӣ мешаванд. Аҳолиаш солҳои 1963–65 аз ноҳияи Сарбанд (собиқ Калининобод) муҳоҷир шудаанд.
Бӯстон (деҳа, н. Темурмалик)

Бӯстон — деҳа дар ҷамоати деҳоти Қарақамиши ноҳияи Темурмалик. Аз Бӯстон то маркази ҷамоат 3 км, то маркази ноҳия 27 км. Аҳолиаш 1727 нафар, тоҷикон.
Бӯстон (деҳа, н. Рашт)

Бӯстон — деҳа дар ҷамоати деҳоти Хичбораки ноҳияи Рашт. Аз Бӯстон то маркази ҷамоат 4 км, то маркази ноҳия 24 км; роҳ автомобилгард. Аҳолиаш 243 нафар, тоҷикон. Иқтисод Мактаби таҳсилоти ибтидоӣ, нуқтаи савдои хусусӣ ва чойхонаи ҷамъиятӣ дорад. Соҳаҳои асосии хоҷагӣ: боғдорӣ, сабзавоткорӣ, кишоварзӣ ва чорводорӣ. Заминҳо аз оби чашма ва кӯли Шамар обёрӣ мешаванд.
Бӯстон (деҳа, н. Муъминобод)

Бӯстон (собиқ Шулдуқ) — деҳа дар ҷамоати деҳоти Деҳи Баланди ноҳияи Муъминобод. Аз деҳа то маркази ноҳия 7 км; роҳ асфалтпӯш. Аҳолиаш 1723 нафар. Иқтисод Мактаби таҳсилоти миёнаи умумӣ, дорухона, бунгоҳи тиббӣ ва 2 нуқтаи савдои хусусӣ дорад. Соҳаҳои асосии хоҷагӣ: боғдорӣ, чорводорӣ. Заминҳо аз обанбори Муъминобод тариқи дастгоҳи обкашӣ обёрӣ мешаванд. Профессор Ҷамил Пириев дар ҳамин деҳа ба дунё омадааст.
Бӯстон (деҳа, н. Тоҷикобод)

Бӯстон — деҳа дар ҷамоати деҳоти Лангаришоҳи ноҳияи Тоҷикобод. Аз Бӯстон то маркази ҷамоат 5 км, то маркази ноҳия 25 км. Аҳолиаш 538 нафар, тоҷикон.
Бӯстон (деҳа, н. Панҷакент)

Бӯстон — деҳа дар ҷамоати деҳоти Рӯдакии ноҳияи Панҷакент. Аз Бӯстон то маркази ноҳия 43 км; роҳ асфалтпӯш. Аҳолиаш 3333 нафар. Нуқтаи савдои хусусӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаи Марғедар таҳсил мекунанд. Соҳаҳои асосии хоҷагӣ: чорводорӣ ва ғаллакорӣ. Заминҳо ба воситаи наҳр аз дарёи Киштӯд обёрӣ мешаванд. Мардуми Б. соли 1998 аз деҳаҳои Яккахона, Мадовра ва Артуч кӯчида омада, деҳаи Дашти Боло (дертар Навбаҳор)-ро дар ҳайати к-зи ба номи Рӯдакӣ бо роҳбарии Элбоев Сабоҳиддин ташкил кардаанд. Айни замон дар ҳудуди Б. хоҷагиҳои деҳқонии "Артуч" ва "Чимтарға" мавҷуданд.
Бӯстон (деҳа, н. Рӯдакӣ)

Бӯстон — деҳа дар ҷамоати деҳоти Султонободи ноҳияи Рӯдакӣ. Аз Бӯстон то маркази ҷамоат 22 км, то маркази ноҳия 5 км; роҳ автомобилгард. Аҳолиаш 1908 нафар, тоҷикон. Иқтисод Бӯстон 2 мактаби таҳсилоти умумии асосӣ, бунгоҳи тиббӣ ва 2 нуқтаи савдои хусусӣ дорад. Соҳаи асосии хоҷагӣ: чорводорӣ. Заминҳо лалмианд.
Бӯстон (деҳа, н. Турсунзода)

Бӯстон — деҳа дар ҷамоати деҳоти Турсун Тӯйчиеви ноҳияи Турсунзода. Аз Бӯстон то маркази ҷамоат 7 км, то маркази ноҳия 12 км. Аҳолиаш 317 нафар, тоҷикон.
Бӯстон (деҳа, н. Фархор)

Бӯстон — деҳа дар ҷамоати деҳоти Гулшани ноҳияи Фархор. Аз Бӯстон то маркази ҷамоат 7 км, то маркази ноҳия 13 км; роҳ автомобилгард. Аҳолиаш 2272 нафар, тоҷикон. Иқтисод Мактаби таҳсилоти миёнаи умумӣ, дорухона, бунгоҳи тиббӣ, клуб, китобхона ва 4 нуқтаи савдои хусусӣ дорад. Соҳаҳои асосии хоҷагӣ: пахтакорӣ ва сабзавоткорӣ. Заминҳо аз дарёи Панҷ ба воситаи насосҳои обкаш обёрӣ мешаванд.
Бӯстон (деҳа, н. Шаҳринав)

Бӯстон — деҳа дар ҷамоати деҳоти Ҳасанови ноҳияи Шаҳринав. Аз Бӯстон то маркази ҷамоат 2 км, то маркази ноҳия 12 км. Аҳолиаш 3001 нафар, тоҷикон.
Бӯстон (деҳа, н. Файзобод)

Бӯстон — деҳа, маркази ҷамоати деҳоти Бӯстони (номи пештарааш Қарабулоқ) ноҳияи Файзобод. Ба шарафи 10-солагии Истиқлолияти давлатии Тоҷикистон бо қарори Маҷлиси миллии Маҷлиси Олии Ҷумҳурии Тоҷикистон аз 28-уми апрели соли 2001 "Бӯстон" номгузорӣ шудааст. Аз деҳа то маркази ноҳия 15 км. Аҳолиаш 2037 нафар, тоҷикон. Аз 41 хоҷагӣ иборат аст. Дар деҳа муассисаи таҳсилоти миёнаи умумӣ, китобхона, нуқтаи таъмири мошинҳо, ошхона, нуқтаҳои фурӯши сӯзишворӣ, филиали "Амонатбонк", почта, мағозаҳои хусусӣ, дӯконҳои хусусии фурӯши маҳсулоти кишоварзӣ, хоҷагиҳои дехконии инфиродӣ, хоҷагии деҳқонии коллективии ба номи Рӯдакӣ, масҷиди панҷвақта фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ машгуланд. Заминҳо аз канали "50-солагии Тоҷикистон" қисман аз дарёи Элок ва оби чаашмаҳо обёрӣ мешаванд. Мақбараи Шайх Махмуд ибни Ахмад дар канори деҳаи Бӯстон ҷойгир аст.
Бӯстон (деҳа, н. Шаҳристон)

Бӯстон (собиқ Ишқилӣ) — деҳа дар ҷамоати деҳоти Шаҳристони ноҳияи Шаҳристон. Аз Бӯстон то маркази ҷамоат 14 км, то маркази ноҳия 14 км; роҳ мошингард. Аҳолиаш 333 нафар. Иқтисод Мактаби таҳсилоти миёнаи умумӣ, бунгоҳи тиббӣ, сартарошхона, 3 нуқтаи савдои хусусӣ ва нуқтаи хидмати маишӣ дорад. Соҳаҳои асосии хоҷагӣ: боғдорӣ ва чорводорӣ. Заминҳо аз оби чашмаи Ғайматабобо обёрӣ мешаванд.
Бӯстон (деҳа, н. Ҷайҳун)

Бӯстон — деҳа дар ҷамоати деҳоти Яккадини ноҳияи Ҷайҳун. Аз Бӯстон то маркази ҷамоат 8 км, то маркази ноҳия 16 км; роҳ автомобилгард. Аҳолиаш 1383 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ ва дорухона дорад. Соҳаҳои асосии хоҷагӣ: пахтакорӣ ва чорводорӣ. Заминҳо аз наҳри Яккадин обёрӣ мешаванд.
Бӯстон (деҳа, ҷ. Дарқад, н. Фархор)

Бӯстон (то соли 1986 Навободи Нав) — деҳа дар ҷамоати деҳоти Дарқади ноҳияи Фархор. Аз Бӯстон то маркази ҷамоат 4 км, то маркази ноҳия 13 км; роҳ асфалтпӯш. Аҳолиаш 810 нафар, тоҷикон. Иқтисод Бунгоҳи тиббӣ, 2 осиёб, масҷиди панҷвақтаи Бибитошгул ва 8 нуқтаи савдои хусусӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаи Бунафша таҳсил мекунанд. Соҳаҳои асосии хоҷагӣ: пахтакорӣ, чорводорӣ ва ғаллакорӣ. Заминҳо аз дарёи Панҷ ба воситаи наҳр обёрӣ мешаванд. Мувофиқи иттилои сокини Бӯстон Қувват Пиров аҳолии Бӯстон солҳои аз деҳаи Навободи Куҳна (ҳозира Бунафша) кӯчида омада, деҳаи Навободи Нав (ҳозира Бӯстон)-ро дар ҳайати колхози ба номи Калинин (минбаъд ба номи Амиршо Ҳасанов) ташкил кардаанд. Айни замон дар ҳудуди Бӯстон 340 хоҷагии деҳқонии хурди инфиродӣ ва хоҷагии деҳқонии "Тоҳир" мавҷуд мебошанд.
Бӯстон (ноҳияи Қарбулоқ)

Бӯстон Бостан) — деҳа дар вилояти Алмаатои Қазоқистон. Дар ноҳияи Қарбулоқ ҷойгир аст. Дар соли 2009 743 нафар аҳолӣ дошт.
Бӯстон (ноҳияи Ӯзган)

Бӯстон (Бостон) — деҳа (айыл) дар ҳайати деҳистони Тӯрт-Кӯли ноҳияи Ӯзгани вилояти Ӯш, Ҷумҳурии Қирғизистон. Аҳолӣ — 2107 нафар дар соли 2023.
Бӯстон (озмун)

"Бӯстон" — озмуни телевизионии ҳаваскорони санъат, ки Вазорати маданият, Хонаи эҷодиёти халқ ва Кумитаи давлатии телевизион ва радиошунавонии ҶШС Тоҷикистон ба шарафи ҷашнҳои таърихӣ баргузор мекарданд. Дар он сарояндагон, раққосон, латифагӯён, мазҳакагӯёни мардумӣ ҳунар ва маҳорати худро нишон медоданд. Ин мусобиқа ба воситаи телевизиони тоҷик пахш мешуд. "Бӯстон" (озмун) ҳамчун мусобиқаи ҳунарҳои фолклории мардумӣ барои рушд ва пойдории мероси суннатии мардуми тоҷик, кашфи истеъдодҳои ҷавон ва равнақи бештари гурӯҳҳои ҳунарӣ дар шаҳру ноҳияҳои ҷумҳурӣ мусоидат намуд. Дар маҷмӯъ се "Бӯстон" (озмун) баргузор гардид. "Бӯстон"-и 1 соли 1974 ба муносибати 50-солагии ташкилёбии ИҶШС буд. Дар он ҳаваскорони санъати аксари шаҳру ноҳияҳои ҷумҳурӣ ҳунари худро аз рӯйи барномаи ҳатмӣ манзури ҳакамон ва тамошогарон гардонданд. Ба воситаи ин озмун ҳунарпешагони халқии Тоҷикистон Д. Холов, Қ. Раҳмонов, Б. Азизов, Ш. Муҳиддинов ва дигарон бори аввал дар доираи васеи мухлисон худро муаррифӣ карданд. "Бӯстон"-2 ба шарафи 60-солагии ИҶШС (соли 1981) баргузор шуд ва қариб як сол давом кард. Дар он 50 гурӯҳи ҳунарӣ аз рӯйи барномаи ҳатмӣ: хори бисёровоз, рақси якка, оркестри созҳои халқӣ, лапар, суруди якка, рақси халқҳои Иттиҳоди Шӯравӣ, суруду рақси эстрадӣ, мушоира, сюитаи хореографӣ ҳунари худро нишон доданд. "Бӯстон"-3 дар доираи Фестивали умумииттифоқии эҷодиёти халқ солҳои 1986-87 ба муносибати 70-солагии Инқилоби Октябр баргузор гардид. Дар он гурӯҳҳои ҳунарии 56 шаҳру ноҳияи Тоҷикистон иштирок намуданд. Барномаи "Бӯстон"-3 нисбат ба "Бӯстон"-ҳои пешин рангинтару мукаммалтар буд; ба он бахшҳои бригадаи ташвиқотию бадеӣ ва намоиши комёбиҳои иқтисодию фарҳангии маҳал илова шуданд. "Бӯстон" ба ҳаёти фарҳангии мардум таъсири назаррас расонд, дар баъзе шаҳру ноҳияҳо мусобиқаҳои дастаҳои ҳунарӣ ба монанди "Ғунча", "Маҳорат" ва ғ. ба вуҷуд омаданд. Дар "Б." ҳар як шаҳр ва ноҳия метавонист берун аз барномаи аслӣ 1 ё 2 барномаи ғайриконкурсӣ дошта бошад. Ба воситаи "Б." ҳунари мардумӣ бо санъати касбӣ наздик гардид. Дар "Б." на танҳо ҳунарҳои мардумӣ, балки санъати касбӣ (оркестри созҳои халқӣ, хор, сюитаи хореографӣ) ҳам намоиш дода мешуданд. Аксари гурӯҳҳои ҳунарӣ дар қатори созҳои мусиқии миллӣ аз аккордеон, роял, виолончел, кларнет истифода мебурданд. Саҳнаи "Бӯстон" нишон дод, ки халқ ба ҳунарҳои суннатии хеш — "Шашмақом", "Фалак", осори нодири мардумӣ чун "бадеҳа", "лапар", "мушоира", "байтбарак" ва ғ. алоқаманд аст ва барои эҳёву таблиғи онҳо хоҳиш дорад. "Бӯстон" ба ғанӣ гардидани барномаҳои гурӯҳҳои ҳунарӣ, такмили кори клубҳо, қасру хонаҳои маданият, маҷмааҳои фарҳангию варзишӣ дар маҳалҳои ҷумҳурӣ мусоидат кард ва ба рушди худшиносиву фарҳанги миллӣ таъсир расонд.
Бӯстон (ноҳияи Навкат)

Бӯстон (Бостон) — деҳа дар ҳайати деҳистони Гулистони ноҳияи Навкати вилояти Ӯш, Ҷумҳурии Қирғизистон. Аҳолӣ — 5245 нафар дар соли 2023.
Бӯстон (шаҳр)

Бӯстон (то 2016 — Чкаловск) — шаҳр дар вилояти Суғд. Аҳолӣ — 38 400 нафар. Таърих Сохтмони шаҳри Чкаловск соли 1949 дар назди шаҳри Хуҷанди вилояти Суғд оғоз гардида буд. Дар аввал он танҳо маркази саноатӣ ё инки маркази коркарди уран ҳисоб мешуд ва он номи корхонаи калонеро, ки дар ин ҷо кор мекард, дошт. Дар даврони шӯравӣ ин шаҳр — шаҳри махфӣ ба ҳисоб мерафт барои он, ки дар ин ҷо заводи коркарди маъдани уран, ки барои истифодаи яроқи қатли ом ва неруи атомӣ аз ҷониби ИҶШС амал мекард. Академики АИ ИҶШС Курчатов асосгузори ин корхонаи коркарди атом буд. Аввал ин шаҳр Сотсгород (шаҳри сотсиалистӣ) ном дошт ва баробари сохтмони корхонаи коркарди уран, сохтмони шаҳри нав низ оғоз гардид. Дертар номи шаҳрро бо номи олими бузурги рус Курчатовск номгузорӣ карданӣ буданд, вале азбаски, шаҳр махфӣ ба ҳисоб мерафт, ба он номи ҳавонаварди қаҳрамони СССР Чкаловро гузоштанд. Бо қарори Маҷлиси миллии Ҷумҳурии Тоҷикистон аз 3 марти соли 2016 номи шаҳр ба Бӯстон иваз шудааст. 2 Аҳолӣ Шиноснома Шиносномаи мақомоти иҷроияи ҳокимияти давлатии ш. Бӯстон Миллат Ҷамоатҳои шаҳрак ва деҳот Саноат ва энергетика Аз ҷумла: Сохтмон Алоқа Ҳамчунин нигаред Пайвандҳо.